《谒李忠简公祠》
明代·岑用宾

人物文溪奕世雄，读书台倚大江中。名祠佛宇空尘迹，古往今来类转蓬。

送别冠裳成胜会，济川舟楫沂遥空。佳期况复逢仙夕，牛渚星河挹绪风。

作者简介：明广东顺德人，字允穆。嘉靖三十八年进士。授南京户科给事中。多所论劾。隆庆初尝论高拱狠愎，拱恶之，出为绍兴知府，再谪宜川县丞，卒。有《小谷集》。